ນັກສຶກສາແພດສາດ ຄໍາພູວັນ ສຸດທິສົມບັດ ກັບໂຄງການ ເຮັດວີດິໂອ ກ່ຽວກັບໂຣກເບົາຫວານ
ຄໍາພູວັນ ສຸດທິສົມບັດ ນັກສຶກສາແພດສາດ ທີ່ UCSD ມີໂຄງການຈະເຮັດວີດິໂອ ນໍາອອກເຜີຍແຜ່ ເພື່ອຊ່ອຍຜູ້ປ່ວຍ ຊາວລາວອະເມຣິກັນ ທີ່ເປັນໂຣກເບົາຫວານ.
ຄໍາພູວັນ ສຸດທິສົມບັດ ນັກສຶກສາແພດສາດ ປີທີ 3 ທີ່ມະຫາວິທະຍາໄລແຫ່ງລັດ California ສາຂານະຄອນ San Diego ຫລື University of California at San Diego (UCSD) ໄດ້ໂອ້ລົມກັບ ທາງລາຍການຊີວິດຊາວລາວໃນຕ່າງແດນຂອງ VOA ກ່ຽວກັບໂຄງການ ທີ່ນາງສົນໃຈທີ່ຈະເຮັດໃຫ້ມີຂຶ້ນ ເພື່ອຢາກແບ່ງປັນຂໍ້ມູນຄວາມຮູ້, ແລະ ສ້າງຄວາມເຂົ້າໃຈໃຫ້ແກ່ຜູ້ປ່ວຍທີ່ເປັນໂຣກເບົາຫວານໄດ້ສຶກສາ ແລະນໍາໄປປະຕິບັດ ດັ່ງ ໃນບົດສົນທະນາຕໍ່ໄປນີ້ ນໍາມາສະເໜີທ່ານໂດຍວັນນະສອນ ຂໍເຊີນເຂົ້າສູ່ລາຍການໄດ້ // ດັ່ງທີ່ໄດ້ສໍາພາດກັບ ຄໍາພູວັນ ສຸດທິສົມບັດໄປແລ້ວນັ້ນຄວາມໝາຍໝັ້ນຕັ້ງໃຈຂອງຜູ້ກ່ຽວ ແມ່ນມີສູງ, ຢາກຈະເປັນແຮງນຶ່ງທີ່ຊ່ອຍໃຫ້ພວກຜູ້ປ່ວຍເປັນໂຣກເບົາຫວານໄດ້ເຂົ້າໃຈ ກ່ຽວກັບໂຣກດັ່ງກ່າວ ພ້ອມທັງການດູແລແລະຮັກສາພະຍາບານທີ່ຈໍາເປັນ ເພື່ອຈະດໍາເນີນ ວິຖີຊີວິດຄວບຄູ່ກັນໄປຢ່າງໝັ້ນໃຈ ຊຶ່ງປະຈຸບັນນີ້ ນາງກໍໄດ້ເຮັດ VCD ຮຽບຮ້ອຍໄປແລ້ວ ຂໍເຊີນ click ຮູບໂທລະໂຄ່ງຂ້າງເທິງຂວາມື ເພື່ອຮັບຟັງການສໍາພາດໄດ້ ຂ້າງລຸ່ມນີ້ແມ່ນ website ທີ່ທ່ານສາມາດເຂົ້າໄປຫາລາຍລະອຽດເພີ່ມຕື່ມໄດ້ Khamsomphou Southisombath Lao Health Fair, San Diego: Internship at Setthathirath Hospital, Vientiane Laos: Vietnamese Health Fair, San Diego: